ჰამადის საერთაშორისო აეროპორტი

ჰამადის საერთაშორისო აეროპორტი () — საერთაშორისო აეროპორტი კატარის დედაქალაქ დოჰაში.Overview of NDIA on airliners.net ადრე ცნობილი როგორც დოჰის ახალი საერთაშორისო აეროპორტი (დასა), თავდაპირველად დაგეგმილი იყო, რომ ჰამადის საერთაშორისო აეროპორტს 2009 წელს ძველი დოჰის საერთაშორისო აეროპორტი უნდა შეეცვალა, მაგრამ მშენებლობის დასრულების ვადის რამდენიმეჯერ გადადების შემდეგ, 2014 წლის 30 აპრილს აეროპორტი საბოლოოდ გაიხსნა Qatar Airways-ის რეისის დაფრენით დოჰის საერთაშორისო აეროპორტიდან. ეროვნული ავიაგადამზიდი Qatar Airways ახალ აეროპორტში 2014 წლის 27 მაისიდან გადავა.

ისტორია
აეროპორტის გეგმა 2003 წელს შემუშავდა, ხოლო მშენებლობა 2005 წელს დაიწყო. ახალი აეროპორტი ამჟამინდელი აეროპორტიდან 5 კილომეტრით აღმოსავლეთით აშენდა. ის განთავსებულია 3600 ჰექტარ ტერიტორიაზე.

ჰამადის საერთაშორისო აეროპორტის აშენების მთავარი მიზეზი გაზრდილი ტრაფიკი იყო რომელსაც არსებული აეროპორტი ვეღარ უმკლავდებოდა. ახალ აეროპორტს გახსნისას წელიწადში 29 მილიონი მგზავრის მომსახურების საშუალება ექნება, რაც ამჟამინდელზე სამჯერ მეტია. დასრულების შემდეგ წელიწადში 50 მილიონი მგზავრის მომსახურებას შეძლებს, ზოგიერთის გათვლით კი აეროპორტს წელიწადში 93 მილიონი მგზავრის მომსახურება შეეძლება, რაც მას დუბაის შემდეგ მეორე უდიდეს აეროპორტად აქცევს რეგიონში. გარდა ამისა, დაგეგმილია, რომ აეროპორტი 320 000 თვითმფრინავსა და 2 მილიონ ტონა ტვირთს მოემსახურება. სარეგისტრაციო და სავაჭრო ზონები დღეს არსებულზე 12-ჯერ დიდი იქნება. აეროპორტი ქალაქ დოჰის ფართობის 2/3 ზომის იქნება.Airport Technology - New Doha International Airport, Qatar

აეროპორტს გააჩნია ოაზისის თემატიკა. ბევრ ნაგებობას გააჩნია წყლის მოტივები, ტალღისებური სახურავითა და უდაბნოს მცენარეულობით.

გახსნის გადავადება
სატვირთო ოპერაციები 2013 წლის 1 დეკემბერს დაიწყო Qatar Airways Cargo-ს საინაუგურაციო რეისით ევროპიდან.Qatar Airways Cargo inaugurates freight operations at New Doha Airport ჰამადის საერთაშორისო აეროპორტმა მგზავრების მომსახურება 2014 წლის იანვარში, მსუბუქი გახსნის შემდეგ დაიწყო.Doha's hamad airport to open in January 2014 2013 წლის 2 აპრილის ორიგინალური მსუბუქი გაშვება გახსნამდე რამდენიმე საათით ადრე გაუქმდა და გაურკვეველი ვადით გადაიდო. მიზეზი უსაფრთხოებასთან დაკავშირებით არადამაკმაყოფილებელი პასუხები იყო რასაც შემდგომი დამუშავება სჭირდებოდა 9 თვის განმავლობაში.new Doha Airport launch put off აეროპორტის გახსნის რამდენიმეჯერ გადადების შემდეგ პირველი ორი ფაზისა და მესამე ფაზის ნაწილის გახსნა 2014 წელს არის დაგეგმილი.http://gulfnews.com/business/aviation/new-17-5b-doha-airport-to-open-on-12-12-12-1.1016632 მესამე საბოლოო ფაზა დაგეგმილია 2015 წელს. აეროპორტი გაშენებულია 36 კმ²-ზე, რომლის ნახევარიც ხელოვნურად შექმნილ მიწაზეა.

გახსნა
ჰამადის საერთაშორისო აეროპორტი თავის პირველ მგზავრებს შეხვდა, Qatar Airways-ის კუთვნილი Airbus A320 ბოტზე 130 მაღალი დონის სტუმრით ადგილობრივი დროით 11:30-ზე დაეშვა ახალ აეროპორტში. რეისს ჟურნალისტები და ძირითადი მედიასაშუალებების წარმომადგენლები დახვდნენ. გაიმართა აეროპორტის გახსნის მოკრძალებული ცერემონია.

აღჭურვილობა

ტერმინალი 1

 დარბაზი A — აქვს 10 სამგზავრო გასასვლელი რეაქტიული ხიდებით და მდებარეობს სარეგისტრაციო ზონისა და მთავარი ტერმინალის დასავლეთით. ორი გასასვლელი გათვლილია Airbus A380-ის მისაღებად.

 დარბაზი B — აქვს 10 სამგზავრო გასასვლელი რეაქტიული ხიდებით და მდებარეობს სარეგისტრაციო ზონის აღმოსავლეთით. ის გაიხსნა 2014 წლის 30 აპრილს დოჰის საერთაშორისო აეროპორტიდან გადმოსული 10 ავიაკომპანიისათვის. ორი გასასვლელი გათვლილია Airbus A380-ის მისაღებად. აქ არის პატარა ყავის მაღაზია B დარბაზის ბოლოში, მოსაწევი ოთახები, საოჯახო ზონები და ექსპრეს უბაჟო მაღაზიები. აეროპორტის მთავარი უბაჟო ვაჭრობის ზონა 27 მაისს გაიხსნება.

 დარბაზი C აქვს 13 სამგზავრო გასასვლელი რეაქტიული ხიდებით, ორი გასასვლელი გათვლილია Airbus A380-ის მისაღებად.

ტერმინალი 2
 კატარი ჰამადის საერთაშორისო აეროპორტში მეორე ტერმინალის აშენებას მხოლოდ იმ შემთხვევაში გეგმავს, თუ მგზავრთა რაოდენობა პროგნოზირებულ ციფრს გადააჭარბებს.

ბილიკები
აეროპორტში ორი პარალელური ბილიკია, რომლების ერთმანეთისაგან 2 კილომეტრითა დაშორებული და გათვლილია ერთდროულ აფრენასა და დაფრენაზე. პირველი არის 4850 მ x 60 მ და ის ყველაზე გრძელი ასაფრენ-დასაფრენი ბილიკია დასავლეთ აზიაში, ხოლო ერთ-ერთი უგრძესი ბილიკი მსოფლიოში. მეორე ბილიკი არის 4250 მ x 60 მ.http://www.caa.gov.bh/ais/eAipjan2013/2012-10-18-AIRAC/pdf/OB-eSUP-2012-09-en-BH.pdf

 ავიაკომპანიები და მიმართულებები 

სამგზავრო
ჰამადის საერთაშორისო აეროპორტმა მგზავრების მომსახურება 2014 წლის 30 აპრილიდან დაიწყო ათი მსხვილი ავიაკომპანიის საშუალებით.New April 30 soft launch date set for Hamad International Airport დანარჩენი ავიაგადამზიდავები აეროპორტის გამოყენებას 2014 წლის 28 მაისიდან დაიწყებენ.

იხილეთ აგრეთვე დოჰის საერთაშორისო აეროპორტი

სატვირთო

 სქოლიო 

 რესურსები ინტერნეტში 
დოჰის ახალი საერთაშორისო აეროპორტის პროექტი 

კატეგორია:კატარის აეროპორტები